|  |  |
| --- | --- |
| **Prevederi Reg. (UE) nr. 651/2014** | **Elemente metodologice/transpunere regulament** |
| Conform Regulamentului (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat o întreprindere în dificultate înseamnă o întreprindere care se află în cel puțin una din situațiile următoare: | Analiza privind statusul întreprinderii/calculele se realizează pe baza datelor din situaţiile financiare anuale complete încheiate pentru anul precedent depunerii Cererii de Finanţare (conform cu *Normele de închidere a exercițiului financiar*), aprobate şi depuse la administraţiile fiscale din raza teritorială în care întreprinderea are domiciliul fiscal.  În plus, autoritățile de management vor acorda atenție oricărei evoluții negative manifestate de la închiderea exercițiului financiar precedent. Acest lucru se poate realiza analizând raportul intermediar sau, dacă nu este disponibil, de exemplu, solicitând întreprinderii să confirme că, după închiderea situațiilor financiare, poziția sa financiară nu s-a deteriorat și nu este o întreprindere în dificultate. În cazul în care se constată că, de la ultima situație financiară, societatea îndeplinește criteriile pentru a fi încadrată ca întreprindere în dificultate, autoritatea de management nu va acorda ajutorul. |
| 1. a) În cazul unei societăți comerciale cu răspundere limitată (alta decât un IMM care există de mai puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE[[1]](#footnote-1), iar „capital social” include, dacă este cazul, orice capital suplimentar. | **Întreprinderea nu este în dificultate dacă:**  **Pierderi de capital < 50% x (Capital social subscris și vărsat+Prime de capital)**  *unde:*  **Pierderi de capital** = Pierderi reportate **+** (+/-) Rezultatul exercițiului financiar **+** Rezerve din reevaluare **+** Rezerve  →*Rezultatul exercițiului financiar* poate fi Profit sau Pierdere exercițiu financiar  →Pierderea se ia în calcul cu semnul (**-**)  **Calculul se aplică întreprinderilor cu vechime mai mare de 3 ani[[2]](#footnote-2) de tipul Societate pe acțiuni (SA), Societate cu răspundere limitată (SRL) și Societate în comandită pe acțiuni (SCA).**  **Exemplu:**  Capital social subscris și vărsat 2 060 000,00  Prime de capital 0,00  Rezerve din reevaluare 0,00  Rezerve 3 000 000,00  Pierderi reportate (neacoperite) 3 000 608,02  Pierderi exercițiu financiar 1 006 176,41   |  |  |  |  | | --- | --- | --- | --- | | **Pierderi de capital**  **(valoare absolută)** | **Jumătate din capital** | **Mai mult de jumătate din Capitalul social subscris și vărsat a dispărut din cauza pierderilor acumulate?** | **Întreprinderea este în dificultate?** | | Pierderi reportate + (+/-) Rezultatul exercițiului financiar ~~+ Prime de capital~~ + Rezerve din reevaluare + Rezerve = 1 006 784,43 | 50%xCapital social subscris = 1 030 000,00 | 1 006 784,43 **<** 1 030 000,00  **NU** | **NU** | |
| 1. b) În cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de mai puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE. | **Se calculează ca la pct. a).**  **Calculul se aplică întreprinderilor vechime mai mare de 3 ani de tipul Societate în nume colectiv (SNC) și Societate în comandită simplă (SCS).** |
| 1. c) Atunci când întreprinderea face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi. | Pentru toate tipurile de întreprinderi se verifică Certificatul constatator eliberat de Registrul Comerțului pentru a se identifica eventuale decizii de insolvență și se verifică Buletinul procedurilor de insolvență pe site-ul Ministerului justiției – Oficiul Național al Registrului Comerțului <https://portal.onrc.ro/ONRCPortalWeb/ONRCPortal.portal>. |
| 1. d) Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare. | Se consultă pagina web a Consiliului Concurentei http://www.renascc.eu pentru a se identifica eventuale decizii de autorizare a unor ajutoare de salvare – restructurare (ajutoare individuale sau scheme de ajutor de salvare –restructurare) și aplicația informatică Registrul Ajutoarelor de Stat din România (din momentul în care aceasta devine funcțională). |
| 1. e) În cazul unei întreprinderi care nu este un IMM, atunci când, în ultimii doi ani:  |  |  | | --- | --- | |  | * raportul datorii/capitaluri proprii al întreprinderii este mai mare de 7,5; și | |  | * capacitatea de acoperire a dobânzilor calculată pe baza EBITDA se situează sub valoarea 1,0. | | **Întreprinderea nu este în dificultate dacă:**  **0<Datorii totale/Total Capitaluri proprii <7,5 și EBITDA/Cheltuieli cu dobânzile > 1,0**  **Datorii** **totale** = Datorii care trebuie plătite într-o perioadă de până la un an **+** Datorii care trebuie plătite într-o perioadă de peste un an  **EBITDA** = Profit net **+** Cheltuieli cu impozitele **+** Cheltuieli cu dobânzile **+** Cheltuieli cu amortizarea  **Calculul se aplică întreprinderilor mari, și nu IMM-urilor.** |

1. *Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului*. [↑](#footnote-ref-1)
2. *Un IMM care există de mai puțin de trei ani nu va fi considerat a se afla în dificultate, cu excepția cazului în care aceasta face obiectul unei proceduri colective de insolvență sau îndeplinește criteriile prevăzute de legislația națională pentru inițierea unei proceduri colective de insolvență la cererea creditorilor săi. (art. 24 lit. b) din Comunicarea CE privind Orientări privind ajutoarele de stat pentru salvarea și restructurarea întreprinderilor nefinanciare aflate în dificultate (2014/C 249/01); această prevedere se aplică regulamentelor și comunicărilor în domeniul ajutoarelor de stat și în alte domenii interzic întreprinderilor aflate în dificultate să primească ajutor).* [↑](#footnote-ref-2)